CELEX: 62014CA0219
Language: fi
Date: 2015-11-11 00:00:00
Title: Asia C-219/14: Unionin tuomioistuimen tuomio (kuudes jaosto) 11.11.2015 (ennakkoratkaisupyyntö, jonka on esittänyt Employment Tribunal Birmingham – Yhdistynyt kuningaskunta) – Kathleen Greenfield v. The Care Bureau Ltd (Ennakkoratkaisupyyntö — Sosiaalipolitiikka — Osa-aikatyötä koskeva puitesopimus — Työajan järjestäminen — Direktiivi 2003/88/EY — Oikeus palkalliseen vuosilomaan — Lomaoikeuksien laskeminen työajan pidentyessä — Pro rata temporis -periaatteen tulkinta)

18.1.2016   
            
            
               FI
            
            
               Euroopan unionin virallinen lehti
            
            
               C 16/9
            
         Unionin tuomioistuimen tuomio (kuudes jaosto) 11.11.2015 (ennakkoratkaisupyyntö, jonka on esittänyt Employment Tribunal Birmingham – Yhdistynyt kuningaskunta) – Kathleen Greenfield v. The Care Bureau Ltd
   (Asia C-219/14) (1)
   
   ((Ennakkoratkaisupyyntö - Sosiaalipolitiikka - Osa-aikatyötä koskeva puitesopimus - Työajan järjestäminen - Direktiivi 2003/88/EY - Oikeus palkalliseen vuosilomaan - Lomaoikeuksien laskeminen työajan pidentyessä - Pro rata temporis -periaatteen tulkinta))
   (2016/C 016/09)
   Oikeudenkäyntikieli: englanti
   
      Ennakkoratkaisua pyytänyt tuomioistuin
   
   Employment Tribunal Birmingham
   
      Pääasian asianosaiset
   
   
      Kantaja: Kathleen Greenfield
   
      Vastaaja: The Care Bureau Ltd
   
      Tuomiolauselma
   
   
               1)
            
            
               Euroopan teollisuuden ja työnantajain keskusjärjestön (UNICE), julkisten yritysten Euroopan keskuksen (CEEP) ja Euroopan ammatillisen yhteisjärjestön (EAY) tekemästä osa-aikatyötä koskevasta puitesopimuksesta 15.12.1997 annetun neuvoston direktiivin 97/81/EY, sellaisena kuin se on muutettuna 7.4.1998 annetulla neuvoston direktiivillä 98/23/EY, liitteenä olevan, 6.6.1997 tehdyn osa-aikatyötä koskevan puitesopimuksen 4 lausekkeen 2 kohtaa ja tietyistä työajan järjestämistä koskevista seikoista annetun Euroopan parlamentin ja neuvoston direktiivin 2003/88/EY 7 artiklaa on tulkittava siten, että jos työntekijän tekemien työtuntien määrä lisääntyy, jäsenvaltioilla ei ole velvollisuutta säätää, että jo ansaitut ja mahdollisesti käytetyt palkallista vuosilomaa koskevat oikeudet lasketaan uudelleen taannehtivasti mainitun työntekijän uuden työrytmin mukaan. Uusi laskenta on kuitenkin suoritettava sen ajanjakson osalta, jolloin työaika on pidentynyt.
            
         
               2)
            
            
               Mainitun puitesopimuksen 4 lausekkeen 2 kohtaa ja direktiivin 2003/88 7 artiklaa on tulkittava siten, että palkallista vuosilomaa koskevat oikeudet on laskettava samojen periaatteiden mukaan siitä riippumatta, onko kyse työsuhteen päättyessä pitämättä jääneestä palkallisesta vuosilomasta maksettavan korvauksen määrittämisestä vai työsuhteen jatkuessa jäljellä olevien palkallista vuosilomaa koskevien oikeuksien määrittämisestä.
            
         
      (1)  EUVL C 223, 14.7.2014.